Ավելի ուշ բողոքի ակցիային եւ ասուլիսի տապալմանն արձագանքել է Ռոբերտ Քոչարյանի գրասենյակը՝ տեղի ունեցածն այլախոհության բիրտ ճնշում որակելով: Այստեղ նշել են, որ ասուլիսի ընթացքում կարեւոր քաղաքական հայտարարություններ էին արվելու, բազմաթիվ հարցերի պատասխաններ էին տրվելու: Հայտարարությունում տեղի ունեցածն իշխանության կողմից արված ճարահատյալ ու կոպիտ մի փորձ են համարում՝ խոչընդոտելու քաղաքական ընդդիմախոսների ազատ արտահայտվելու եւ լրատվամիջոցների օգնությամբ հանրության հետ շփվելու հնարավորությունը: